section_heading: Toponimija
paragraph_text: U trenutku stvaranja pokrajine u 2016. godini, pokrajini je dodijeljeno privremeno ime Alsace-Champagne-Ardenne-Lorraine nastalo spajanjem imena starih pokrajina iz kojih je stvorena. Novo ime Grand Est (Velik Istok) prihvaćeno je 28. rujna 2016. godine na prijedlog Pokrajinskog vijeća. Ime ostaje i dalje tek administrativno jer nije vezano uz nikakav zajednički identitet. Stanovnici pokrajine se i dalje nazivaju imenima starih tradicionalnih pokrajina.